text: Mand anholdt med tyvekoster i hånden
  01 april 2017 kl. 04.29
  En 34-årig mand fra Haderslev blev natten til lørdag anholdt efter at have smadret en butiksrude og stjålet varer i et minimarked. 
  Manden smadrede en butiksrude til et minimarked på Nørregade i Haderslev, hvorefter han åbnede døren til forretningen og forsynede sig med blandt andet lightere og sodvand. Det oplyser Syd- og Sønderjyllands Politi til TV SYD.
  - Da vi kommer i kontakt med manden, kommer han gående med tyvekosterne, beretter Henrik Sønderskov, vagtchef ved Syd- og Sønderjyllands Politi.
  Den 34-årige er nu blevet anholdt for indbruddet i forretningen.
  